Na temelju članka 29., stavka 2. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16) i članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst), zamjenik koji obnaša dužnost gradonačelnika dana 31. svibnja 2017. godine, donio je

**ZAKLJUČAK**

**o odobrenju nefinancijske podrške – prijevoz za**

**Kulturno umjetničko društvo Podravka, za 2. lipnja 2017. godine**

**I.**

Odobrava se nefinancijska podrška prijevoz za Kulturno umjetničko društvo Podravka za 2. lipnja 2017. godine, a prema ocjeni i ispunjavanju uvjeta za nefinancijsku podršku – prijevoz utvrđen u tekstu Javnog poziva za razvoj kapaciteta organizacija civilnog društva – prijevoz, sa svrhom nastupa na 40. Međunarodnom festivalu umjetničke tamburaške glazbe.

**II.**

Nefinancijska podrška iz točke I. ovog Zaključka, odobrava se temeljem Zaključka o ocjenjivanju – odobravanje i neodobravanje nefinancijske podrške – prijevoz za Kulturno umjetničko društvo Podravka, za 2. lipnja 2017. godine i Zaključka o davanju prethodnog pozitivnog mišljenja o Zaključku o ocjenjivanju – odobravanje i neodobravanje nefinancijske podrške – prijevoz za Kulturno umjetničko društvo Podravka 2. lipnja 2017. godine.

KLASA: 007-01/17-01/0142

URBROJ: 2137/01-04/6-17-7

Koprivnica, 31. svibnja 2017.

ZAMJENIK KOJI OBNAŠA

DUŽNOST GRADONAČELNIKA:

Mišel Jakšić, dipl. oec.

**OBRAZLOŽENJE**

Kulturno umjetničko društvu Podravka, OIB: 87440796409, podnijelo je zahtjev za uslugu prijevoza na Javni poziv za razvoj kapaciteta organizacija civilnog društva – prijevoz 15. svibnja 2017. godine sa relacijom putovanja Koprivnica – Valpovo – Koprivnica za datum putovanja 2. lipnja 2017. godine.

Zahtjev Kulturnog umjetničkog društva Podravka zadovoljava sve uvjete Javnog poziva za razvoj kapaciteta organizacija civilnog društva – prijevoz, stoga se predlaže Zamjeniku koji obnaša dužnost gradonačelnika Mišelu Jakšiću, dipl. oec, donošenje Zaključka o odobrenju nefinancijske podrške – prijevoz za Kulturno umjetničko društvo Podravka 2. lipnja 2017. godine.

Nositelj izrade i predlagatelj akta:

UPRAVNI ODJEL ZA DRUŠTVENE DJELATNOSTI

I EUROPSKE POSLOVE

PROČELNIK:

Darko Ledinski, prof.